<classify> SERIKALI itajenga hospitali ya kisasa mjini Chato itakayokuwa hospitali ya rufaa ya Kanda ya Ziwa itakayosaidia kupunguza msongamano katika Hospitali ya Bugando iliyopo Mwanza.Waziri wa Afya, Maendeleo ya Jamii, Jinsia, Wazee na Watoto, Ummy Mwalimu aliiambia Kamati ya Kudumu ya Bunge ya Huduma za Maendeleo ya Jamii kuwa hatua hiyo inatokana na kuwapo ongezeko la wagonjwa wanaotafuta matibabu ndani na nje ya Kanda ya Ziwa.Kuna watu zaidi ya milioni 15 maeneo ya ukanda wa ziwa pekee na kuna kituo kimoja tu cha afya Bugando. Hospitali imejaa,alisema.Ummy hakuwekwa wazi kiasi gani ambacho serikali imepanga kutumia katika ujenzi wa hospitali hiyo na huduma zitakazotolewa. Hata hivyo, kamati ilikaribisha mpango huo na kusema hospitali hiyo itaboresha utoaji huduma.Mwenyekiti wa Kamati hiyo, Peter Serukamba aliwaambia wabunge na maofisa wa wizara ya watu wengi zaidi kutoka Kigoma, Kagera na Geita wanaosafiri umbali mrefu kutafuta huduma za afya watapata huduma hiyo kirahisi.Hebu tusiangalie Chato iko wapi? Watu wa Kibondo, Kakonko, Kasulu, Ngara, Karagwe wote walikuwa wanaenda Bugando. Sasa imejaa lakini tukipata Bugando nyingine itasaidia, Mbunge wa Viti Maalum, Bernadeta Mushashu CCM alisema gharama waliyotumia wagonjwa wengi kwenda jijini Dar es Salaam ni kubwa.Hizi ni gharama za mgonjwa, wanaomsaidia, za matibabu, usafiri, chakula, mawasiliano, eneo la kuishi ambazo mtu anatakiwa kuwa nazo ili kuweza kutibiwa Dar es Salaam,alisema.Aidha, Ummy alisema wizara yake pia imeongeza kitengo cha kutoa huduma ya afya kwa mtandano katika vituo vyote vya afya. Alisema mpango huo utapunguza pengo la wataalamu wa afya katika hospitali za umma.Akijibu hoja ya watumishi, alisema hadi sasa wizara imepokea vibali vya ajira vya wataalamu afya 8,000 na Waziri wa Nchi, Ofisi ya Rais Menejimenti ya Utumishi wa Umma na Utawala Bora, George Mkuchika ameahidi nafasi zaidi za ajira katika mwaka huu wa fedha, 202021.Mbunge wa Kuteuliwa, Salma Kikwete CCM na Mbunge wa Viti Maalum, Suzan Lyimo Chadema wamesifu hatua ya serikali kutaka kuboresha utoaji wa huduma za afya, lakini walishauri serikali kukabiliana na upungufu wa wataalamu katika hospitali kadhaa zilizojengwa.Mbunge wa Mbeya Mjini, Joseph Mbilinyi Sugu Chadema pamoja na kupongeza serikali kwa uboreshaji wa Hospitali ya Meta, alitaka kujua maboresho hayo yanagharimu kiasi gani na mpaka sasa kimetolewa kiasi gani.  <topic>: KITAIFA 